**MADONAS NOVADA PAŠVALDĪBA**

Reģ. Nr. 90000054572

Saieta laukums 1, Madona, Madonas novads, LV-4801

 t. 64860090, e-pasts: pasts@madona.lv

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**MADONAS NOVADA PAŠVALDĪBAS DOMES**

**LĒMUMS**

Madonā

**2025. gada 4. jūlijā Nr. 15**

(protokols Nr. 2, 13. p.)

**Par Madonas novada pašvaldības iestādes “Madonas novada Varakļānu apvienības pārvalde” izveidošanu, apvienojot pašvaldības iestādes**

 Saskaņā ar 04.07.2025. Madonas novada pašvaldības saistošo noteikumu Nr. 1 “Madonas novada pašvaldības nolikums” 3.2.5. punktu, jaunizveidotajā Madonas novadā ir teritoriālā iedalījuma vienību apvienība - Varakļānu apvienība, kuras sastāvā ir Varakļānu pilsēta, Varakļānu pagasts un Murmastienes pagasts.

 Pašvaldību likuma 23. panta pirmā daļa paredz, ka *lai nodrošinātu pašvaldības sniegto pakalpojumu pieejamību novada pagastos un novada pilsētās, pašvaldības dome izveido pagasta vai pilsētas pārvaldi vai teritoriālā iedalījuma vienību apvienības pārvaldi.*

Valsts pārvaldes iekārtas likuma 30. panta otrā daļa paredz, ka *attiecībā uz pastarpinātās pārvaldes iestādi piemērojami šā likuma*[*15. panta*](https://likumi.lv/ta/id/63545#p15)*trešās, ceturtās, piektās un sestās daļas un*[*17. panta*](https://likumi.lv/ta/id/63545#p17)*pirmās un otrās daļas noteikumi*.

 Valsts pārvaldes iekārtas likuma15. panta trešās daļas 2. punkts paredz, ka

 *(3) Tiešās pārvaldes iestādi reorganizē: 3) nododot tās struktūrvienību vai vairākas struktūrvienības citai iestādei vai vairākām citām iestādēm vai nododot pārvaldes uzdevuma izpildi privātpersonai, — rezultātā sadalāmā iestāde turpina pastāvēt;*

 *(3) Tiešās pārvaldes iestādi reorganizē: 2) apvienojot to ar citu iestādi vai vairākām citām iestādēm, — rezultātā uz reorganizējamo institūciju bāzes izveido jaunu iestādi.*

Pamatojoties uz Pašvaldību likuma 10. panta pirmās daļas 8. punktu, Valsts pārvaldes iekārtas 30.panta otro daļu, 15.panta trešās daļas 2. un 3.punktu, **atklāti balsojot: PAR – 18** (Agris Lungevičs, Aigars Šķēls, Guntis Klikučs, Sandis Kalniņš, Gunārs Ikaunieks, Valda Kļaviņa, Rūdolfs Medenis, Gatis Teilis, Aivis Mitenieks, Māris Justs, Dace Ozoliņa, Andris Dombrovskis, Jānis Erels, Artūrs Čačka, Egils Bērziņš, Zigfrīds Gora, Aivis Masaļskis, Artūrs Grandāns), **PRET – NAV, ATTURAS – NAV,** Madonas novada pašvaldības dome **NOLEMJ:**

1. 04.07.2025. uzsākt pašvaldības iestāžu reorganizāciju:
	1. nododot pašvaldības iestādes “Varakļānu novada pašvaldības Centrālā pārvalde”, reģistrācijas Nr. 40900040814, pārvaldes uzdevumus - grāmatvedība, juridiskais atbalsts, informāciju tehnoloģijas, projektu vadība, nekustamā īpašuma pārvaldība, būvvalde (izņemot būvvaldes personālu) un tām piesaistīto finansējumu, mantu, saistības, tiesības, pašvaldības iestādei “Madonas novada Centrālā administrācija”;
	2. apvienojot pašvaldības iestādes:
		1. Varakļānu novada pašvaldības Centrālā pārvalde, reģistrācijas Nr. 40900040814 (izņemot lēmuma 1.1. punktā noteiktos pārvaldes uzdevumus);
		2. Varakļānu novada muzejs, reģistrācijas Nr. 40900004974;
		3. Jauniešu centrs "Aplis”, reģistrācijas Nr. 40900032785;
		4. Stirnienes feldšerpunkts, reģistrācijas Nr. 50900018891;
		5. Murmastienes feldšerpunkts, reģistrācijas Nr. 40900004584;
		6. Varakļānu novada Kultūras centrs, reģistrācijas Nr. 40900005043.
2. Uz lēmuma 1.2. punktā apvienojamo pašvaldības iestāžu bāzes izveidot jaunu Madonas novada pašvaldības iestādi “Madonas novada Varakļānu apvienības pārvalde”.
3. Noteikt, ka:
	1. lēmuma 1.1. punktā noteikto pārvaldes uzdevumu nodošana Madonas novada Centrālajai administrācijai ir pabeidzama 31.08.2025.,
	2. lēmuma 1.2. punktā noteikto apvienojamo pašvaldības iestāžu reorganizācija ir pabeidzama 31.08.2025.
4. Madonas novada pašvaldības jaunizveidotā iestāde “Madonas novada Varakļānu apvienības pārvalde”, uzsākot iestādes darbību 01.09.2025., ir reģistrējama Latvijas Republikas Uzņēmumu reģistra Publisko personu un iestāžu reģistrā.
5. Madonas novada pašvaldības iestāde “Madonas novada Varakļānu apvienības pārvalde” ir lēmuma 1.2. punktā apvienojamo pašvaldības iestāžu mantas, finanšu, saistību un tiesību pārņēmēja.
6. Ar 01.09.2025. spēku zaudē:
	1. Pašvaldības iestādes “Varakļānu novada pašvaldības Centrālā pārvalde” nolikums (apstiprināts ar 29.02.2024. domes lēmumu Nr. 3.22.);
	2. Pašvaldības iestādes “Varakļānu novada muzejs” nolikums (apstiprināts ar 26.09.2024 Varakļānu novada pašvaldības domes lēmumu Nr. 12.26.).
	3. Pašvaldības iestādes “Stirnienes feldšerpunkts”” nolikums (apstiprināts ar 28.02.2013. Varakļānu novada pašvaldības domes lēmumu Nr. 2.4.).
	4. Pašvaldības iestādes “Murmastienes feldšerpunkts”” nolikums (apstiprināts ar 28.02.2013.Varakļānu novada pašvaldības domes lēmumu Nr.2.4.).
	5. Pašvaldības iestādes “Jauniešu centrs "Aplis”” nolikums (apstiprināts ar 31.03.2022. Varakļānu novada pašvaldības domes lēmumu Nr. 6.22.).
	6. Pašvaldības iestādes “Varakļānu novada Kultūras centrs” nolikums (apstiprināts ar 31.03.2022. Varakļānu novada pašvaldības domes lēmumu Nr. 6.21.).
7. Kontroli par lēmuma izpildi uzdot pašvaldības izpilddirektoram.

 Domes priekšsēdētājs A. Lungevičs

*E. Zāle 26486811*